CELEX: 52012JC0022
Language: mt
Date: 2012-07-20
Title: Proposta Konġunta għal REGOLAMENT TAL-KUNSILL li jemenda r-Regolament (UE) Nru 267/2012 dwar miżuri restrittivi kontra l-Iran

|
			
		
		
		52012JC0022
		
			Proposta Konġunta għal REGOLAMENT TAL-KUNSILL li jemenda r-Regolament (UE) Nru 267/2012 dwar miżuri restrittivi kontra l-Iran /* JOIN/2012/022 final - 2012/0203 (NLE) */
			
				
		
		
			
			   	MEMORANDUM TA’ SPJEGAZZJONI
(1)              
Fit-23 ta' Marzu 2012, il-Kunsill
adotta r-Regolament (UE) Nru 267/2012 li ħassar u ssostitwixxa
r-Regolament (UE) Nru 961/2010.
(2)              
Dan ir-Regolament jipprevedi, inter alia,
l-iffriżar tal-fondi u r-riżorsi ekonomiċi kollha li jappartjenu,
huma proprjetà, miżmuma jew kkontrollati mill-persuni, l-entitajiet u
l-korpi elenkati fl-Annessi VIII u IX tar-Regolament.
(3)              
Hija meħtieġa emenda fil-punt (e)
tal-paragrafu 2 tal-Artikolu 23 sabiex jiġu ċċarati
l-kriterji li jinkludu l-persuni, l-entitajiet u l-korpi fl-Anness IX.
(4)              
Ir-Rappreżentant Għoli tal-Unjoni
għall-Affarijiet Barranin u l-Politika ta' Sigurtà u l-Kummissjoni Ewropea
jipproponu li jiġi emendat kif xieraq ir-Regolament
(UE) Nru 267/2012.
2012/0203 (NLE)
Proposta Konġunta għal
REGOLAMENT TAL-KUNSILL 
li jemenda r-Regolament (UE) Nru 267/2012
dwar miżuri restrittivi kontra l-Iran

IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 215
tiegħu, 
Wara li kkunsidra d-Deċiżjoni
tal-Kunsill 2010/413/PESK tas-26 ta' Lulju 2010 dwar miżuri
restrittivi kontra l-Iran u li tħassar il-Pożizzjoni Komuni
2007/140/PESK [1],
Wara li kkunsidra l-proposta konġunta
mir-Rappreżentant Għoli tal-Unjoni għall-Affarijiet Barranin u
l-Politika ta’ Sigurtà u mill-Kummissjoni Ewropea,
Billi:
(1)       Ir-Regolament tal-Kunsill
(UE) Nru 267/2012[2]
tat-23 ta’ Marzu 2012 ipoġġi fis-seħħ
il-miżuri stabbiliti fid-Deċiżjoni 2010/413/PESK dwar
miżuri restrittivi kontra l-Iran. Dan ir-Regolament jipprevedi, inter
alia, l-iffriżar tal-fondi u r-riżorsi ekonomiċi kollha li
jappartjenu, huma proprjetà, miżmuma jew kkontrollati mill-persuni,
l-entitajiet u l-korpi elenkati fl-Annessi VIII u IX tar-Regolament.
(2)       Hija meħtieġa
emenda fil-punt (e) tal-paragrafu 2 tal-Artikolu 23 sabiex jiġu
ċċarati l-kriterji li jinkludu l-persuni, l-entitajiet u l-korpi
fl-Anness IX ta’ dan ir-Regolament.
(3)       Din il-miżura taqa’
fil-kamp ta' applikazzjoni tat-Trattat dwar il-Funzjonament tal-Unjoni Ewropea
u, għalhekk, sabiex tiġi implimentata hemm bżonn ta’ azzjoni
regolatorja fil-livell tal-Unjoni, partikolarment bil-ħsieb li tiġi
żgurata l-applikazzjoni uniformi tagħha mill-operaturi ekonomiċi
fl-Istati Membri kollha.
(4)       Ir-Regolament (UE)
Nru 267/2012 għandu jiġi emendat b’dan il-mod,
ADOTTA DAN IR-REGOLAMENT:
Artikolu 1
Ir-Regolament (UE) Nru 267/2012 huwa
emendat kif ġej:
(1)                   
Fl-Artikolu 23, il-punt (e) tal-paragrafu
2 jinbidel b'dan li ġej:
“(e) huma persuna, entità jew korp ġuridiku,
li huwa proprjetà jew ikkontrollat mill-Islamic Republic of Iran Shipping Lines
(IRISL), jew persuna fiżika jew ġuridika, entità jew korp li
jaġixxu f’isimhom.”
Artikolu 2
Dan ir-Regolament jidħol
fis-seħħ l-għada tal-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament jorbot fl-intier
tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
[1]               ĠU
L 195, 27.7.2010, p. 39.
[2]               ĠU L
88, 24.3.2012, p. 1.